יחסי הונדורס–ספרד

יחסי הונדורס–ספרד הם היחסים הדיפלומטיים בין הונדורס לספרד. שתי המדינות חברות באיגוד האקדמיות לשפה הספרדית ובארגון המדינות האיברו-אמריקניות.

== היסטוריה ==
=== קולוניזציה ספרדית ===
מפת משלחות ספרד לכיבוש הונדורס
בספטמבר 1502 הגיע כריסטופר קולומבוס לצפון הונדורס בהפלגה הרביעית שלו לאמריקה.<ref name="BBC">[https://www.bbc.com/news/world-latin-america-18974519 BBC: Honduras profile-Timeline]</ref> בשנת 1524 נחת הקונקיסטאדור הספרדי גיל גונסלס דבילה, בדרכו לניקרגואה, בהונדורס של ימינו. עם הגעתו לחוף הונדורס, על מנת להקל על עומס ספינותיו כדי שיגיע בשלום לחוף, הוא הורה להשליך כמה סוסים לים ובשל פעולה זו, נקרא הנמל החדש "פוארטו דה קבאלוס" ("נמל הסוסים"). דבילה ייסד את היישוב הספרדי הראשון בהונדורס, לו קרא "סן גיל דה בואנה ויסטה".<ref>[https://books.google.com/books?id=MdK6MzUM7DQC&pg=PA110&lpg=PA110&dq=Gil+González+Dávila+y+San+Gil+de+Buena+Vista&source=bl&ots=VTCnB8muvv&sig=NwwqshhK0jLVSEeOReCqgLabIbo&hl=en&sa=X&ved=0ahUKEwjghd-p4PLaAhWQFHwKHc8tBsw4ChDoAQhEMAQ#v=onepage&q=Gil%20González%20Dávila%20y%20San%20Gil%20de%20Buena%20Vista&f=false Estado, sociedad y lenguaje: la política lingüística en Honduras (in Spanish)]</ref>

בשל הקשיים בכיבוש האזור לנוכח התנגדותן העזה של הילידים, הגיע הכובש הספרדי של האצטקים במקסיקו ימינו, הרנאן קורטס, להונדורס בראש צבא כדי לסייע בכיבושו, ורק בשנת 1539 הצליחו הכוחות הספרדיים להשתלט על האזור כולו. שטחה של הונדורס הפך במהרה באופן רשמי לחלק מהאימפריה הספרדית תחת שלטון המשנה של ספרד החדשה, שבסיסה במקסיקו סיטי, ונוהל על ידי הקפטן הכללי של גואטמלה שבסיסו בסנטיאגו דה גואטמלה.<ref>[https://www.lonelyplanet.com/honduras/history History of Honduras]</ref>

=== עצמאות ===
בשנת 1808 הוכתר ז'וזף בונפרטה כמלך ספרד וכמה מושבות אמריקאיות ספרדיות החלו להכריז על עצמאותן מספרד. כיוון שהונדורס ורוב מדינות אמריקה המרכזית נשלטו על ידי מקסיקו סיטי; ספרד החדשה הכריזה על עצמאותה מספרד בשנת 1810. בשנת 1821 הכריזה תוכנית איגואלה על מקסיקו כמלוכה חוקתית. הונדורס הכריזה על עצמאותה מספרד ב-15 בספטמבר 1821 ובחרה להצטרף לאימפריה המקסיקנית בפיקוד הקיסר אגוסטין דה איטורבידה.

במרץ 1823 התפטר הקיסר אוגוסטין ומקסיקו הפכה לרפובליקה. הונדורס החליטה להיפרד ממקסיקו ב-1 ביולי 1823. הונדורס, יחד עם קוסטה ריקה, אל סלוודור, גואטמלה וניקרגואה הקימו את הפרובינציות המאוחדות של מרכז אמריקה. בשנת 1839 התמוססה הפדרציה המרכז אמריקאית והונדורס הפכה לאומה עצמאית.<ref name="History">[https://www.britannica.com/place/Honduras/History Britannica: History of Honduras]</ref>

=== לאחר העצמאות ===
ב-17 בנובמבר 1894, הונדורס וספרד כוננו יחסים דיפלומטיים עם חתימת חוזה שלום וידידות.<ref name="Bilateral">[http://www.exteriores.gob.es/Documents/FichasPais/HONDURAS_FICHA%20PAIS.pdf Bilateral relations between Spain and Honduras (in Spanish)]</ref> לאחר העצמאות קהילה קטנה של קטלאנים היגרה להונדורס.<ref>[http://www.raco.cat/index.php/boletinamericanista/article/viewFile/98420/164479 La Emigración Española a América Latina: El Ejemplo Catalán (in Spanish)]</ref> בספטמבר 1977 ערך חואן קרלוס הראשון, מלך ספרד את ביקורו הראשון והיחיד בהונדורס.<ref>[https://elpais.com/diario/1977/08/28/internacional/241567214_850215.html Visita de los Reyes a Centroamérica (in Spanish)]</ref>

ביוני 2009 הודח נשיא הונדורס מנואל סלאיה על ידי כוחות צבא ונאלץ לצאת לגלות. כתוצאה מההפיכה, גירשה ספרד את שגריר הונדורס במדריד שתמך בהדחתו של הנשיא סלאיה מהשלטון.<ref>[http://www.elperiodicodearagon.com/noticias/espana/espana-expulsa-embajador-honduras-destituido-zelaya_519846.html España expulsa al embajador de Honduras, destituido por Zelaya (in Spanish)]</ref> במהלך השנים כמה אלפי הונדורסים היגרו לספרד וחיפשו הזדמנויות טובות יותר. הקהילה ההונדורסאית הגדולה ביותר בספרד (ובאירופה כולה) ממוקמת בעיירה ז'ירונה שבמחוז קטלוניה.<ref>[http://www.elheraldo.hn/minisitios/hondurenosenelmundo/hondurenosenespana/961712-471/gerona-la-ciudad-española-preferida-de-los-hondureños Gerona: la ciudad española preferida de los hondureños (in Spanish)]</ref>

== היחסים בין שתי המדינות ==
מרכז התרבות הספרדי בטגוסיגלפה
שתי המדינות חתמו על כמה הסכמים דו-צדדיים כגון הסכם לאום כפול (1966); הסכם לשיתוף פעולה כלכלי (1972); הסכם לשיתוף פעולה מדעי וטכני (1981); הסכם תחבורה אווירית (1992); הסכם לקידום הדדי והגנה על השקעות (1994); הסכם על שיתוף פעולה תרבותי, חינוכי ומדעי (1994); הסכם לסיוע דיפלומטי הדדי (1995) ואמנת הסגרה (1999).

== תחבורה ==
קיימת טיסה ישירה בין מדריד לסן פדרו סולה במטוסי אייר אירופה.

== יחסי סחר ==
בשנת 2017 הסתכם הסחר בין הונדורס לספרד ב-158 מיליון אירו. הייצוא העיקרי של הונדורס לספרד כולל: דגים, מולים, סרטנים וקפה. הייצוא העיקרי של ספרד להונדורס כולל: חומרי גלם, מוצרים תעשייתיים וחומר המשמש לתעשיית המכניקה והבנייה (בעיקר מוצרי פלדה) ותעשיית הפארמה-כימיה. בשנת 2016 הסתכמו ההשקעות הספרדיות בהונדורס ב-4.8 מיליון אירו. חברות רב לאומיות ספרדיות כמו Mapfre וזארה פועלות בהונדורס.

== נציגויות דיפלומטיות ==
* הונדורס מחזיקה בספרד שגרירות במדריד וקונסוליה כללית בברצלונה.<ref>[https://www.embajadahondurases.com Embassy of Honduras in Spain]</ref>
* ספרד מחזיקה בהונדורס שגרירות בטגוסיגלפה.<ref>[http://www.exteriores.gob.es/embajadas/tegucigalpa/es/Paginas/inicio.aspx Embassy of Spain in Honduras]</ref>

== קישורים חיצוניים ==

== הערות שוליים ==